Külsheim

**Külsheim** (oschtfränkisch *Külse*) isch e Stadt im Main-Tauber-Chrais z Bade-Wirttebärg. D Stadt het  Yywohner (Stand: ). Külsheim drait dr Byname *Brunnestadt*, wel s im Stadtbiet 18 Brunne het.

## Geografi
Külsheim lyt z Tauberfranke am Amorbach. Dr Baan bstoht us 56,6 % Landwirtschaftsflechi, 35,3 % Wald, 7,7 % Sidligsflechi un 0,4 % sunschtiger Flechi.

Nochbergmaine sin Wertheim im Norde, Werbach un Tauberbischofsheim im Oschte, Königheim un Hardheim im Side un Neunkirchen un Eichenbühl im Weschte.

Z Külsheim git s e Europäisch Vogelschutzbiet, e Landschafts- un e Naturschutzbiet:
* Naturschutzbiet *Made und Taubenloch*, 5,9 ha
* Europäischs Vogelschutzbiet *Heiden und Wälder Tauberland* (Schutzbietschännig DE-6323-441), syt 2007
* Landschaftsschutzbiet *Wertheim*, zum Dail uf em Baan vu Külsheim

S FFH-Biet *Unteres Taubertal*, *Nordwestliches Tauberland und Brehmbach* un *Odenwald und Bauland Hardheim* lige zum Dail uf em Baan vu Külsheim.

Dernäbe git s s Wasserschutzbiet *Pfaffenbrunnen Külsheim* (WSG-Nr. 128139, syt 2003, 1.477,37 ha), s Wasserschutzbiet *Tiefental* un e chlaine Dail vum Wasserschutzbiet  *Seewiesen- und Mainbergquelle*.

## Gmaigliederig
Zue Külsheim ghere d Stadtdail Eiersheim, Hundheim (mit em glychnamige Dorf un dr Hef Birkhof un Tiefentalerhof), Külsheim (mit dr glychnamige Stadt un em Wyler Wolfenstetten), Steinbach (mit em glychnamige Dorf un dr Hef Gickelhof, Hinterer Messhof un Vorderer Messhof), Steinfurt un Uissigheim.

## Gschicht
Külsheim isch zum erschte Mol gnännt wore anne 1144 as *Cullesheim* (1225 *Cullisheim*), Eiersheim 1233 as *Igersheim*, Hundheim  1214 as *Huntheim*, Steinbach  1214 as *Steinpach*, Steinfurt  1245 as *Steinvurt*, Uissigheim 1150 as *Ussikein* (1165 *Ussincheim*).

Syt rund 1240 cha me Kurmainz as Herr vu dr Külsheimer Zent noowyse. Um 1245 isch s an d Grofe vu Wertheim verbfändet wore, zytwys vu däne au an d Herre vu Dürn. Anne 1292 het Külsheim dur dr Adolf vu Nassau s Stdträcht iberchuu. 1346 het si d Stadt em Nyynstedtbund aagschlosse. Im 14. Jophrhundertz sich Külsheim zytwys an d Herre vu Salza un d Herre vu Seinsheim verbfändet gsii. 1462 isch s dur d Grofe vu Wertheim eroberet wore, aber 1480 dur e Schidsspruch ändgiltig an Kurmainz chuu

Wu Kurmainz anne 1803 im Rame vum Rychsdeputazionshauptschluss ufglest woren isch, isch Külsheim an s Firschtedum Leiningen chuu un 1806 schließli an s Großherzogdum Bade. 

Ab 1813 het d Stadt zum Bezirksamt Tauberbischofsheim ghert, ab 1864 zum Bezirksamt Wertheim, ab 1938 wider zum Bezirksamt Tauberbischofsheim, wu 1939 dr glychnamig Landchrais drus woren isch.

Im Rame vu dr bade-wirttebärgische Chraisreform isch 1973 dr Landchrais Tauberbischofsheim ufglest wore un Külsheim isch zum neie *Tauberkreis* chuu, wu zum 1. Jänner 1974 in *Main-Tauber-Kreis* umgnännt woren isch.

### Yygmaindige
* 1. Septämber 1971: Eiersheim
* 1. Juli 1971: Hundheim
* 1. Dezämber 1972: Uissigheim
* 1. Jänner 1975: Steinbach un Steinfurt

### Yywohnerentwicklig

Quälle: Gemeindeverzeichnis un Aagobe vum Statistisch Landesamt

## Verwaltig
Külsheim ghert zue kaim Verwaltigsverband.

; Burgermaischter vu Külsheim
* 1892–1910: Magnus Rappold
* 1910–1925: August Spengler
* 1925–1927: Oskar Pfrang
* 1927–1933: August Spengler
* 1933–1934: Adalbert Ullmer
* 1934–1943: Josef Grimm
* 1943–1945: Wilhelm-Josef Adelmann
* 1945–1946: Johann Klubertanz
* 1946–1948: Karl Seubert
* 1948–1956: Alois Schmitt
* 1956–1957: Adolf Heußlein
* 1957–1979: Erhard Junghans
* 1979–2011: Günther Kuhn
* syt 2011: Thomas Schreglmann

## Kultur un Böuwärch
* Schloss Külsheim (mittelalterligi Vierecksburg us em 12. Jh., hite Rothuus)
* Remisch-katholischi Bfarrchilche St. Martin (1497)
* Evangelischi Chilche, Külsheim
* Stroßekapäll, Külsheim  (1727)
* Waldkapäll im Schönert (1765)
* Katharinekapäll, Külsheim (gotisch, 1439 bis 1444)
* Chryzwäg, Külsheim 
* Jidische Fridhof, Külsheim 
* Remisch-katholischi Chilche St. Margareta, Eiersheim (Empirestil, 1831)
* Josefskapäll, Eiersheim (1888)
* Kapäll Zur Hailige Familie, Eiersheim
* Remisch-katholischi Chilche St. Margareta, Hundheim
* Birkekapäll, Hundheim
* Chryzwäg, Hundheim
* Remisch-katholischi Chilche St. Peter un Paul, Steinbach
* Hofkapäll am Vorderer Meßhof, Steinbach
* Hailig-Chryz-Kapäll, Steinfurt (1901)
* Remisch-katholischi Chilche St. Laurentius, Uissigheim (1847)


Külsheim - Schloss (2).jpg|Schloss Külsheim
St. Martin Külsheim Ansicht 1.jpg|St. Martin
Külsheim - Evangelische Kirche (1).jpg|Evangelischi Chilche
Külsheim Brunnen 02 Rathausbrunnen.jpg|Rothuusbrunne
Denkmal an der Straßenkapelle Külsheim.jpg|Stroßekapäll
Waldkapelle im Schönert bei Külsheim.jpg|Waldkapäll
Külsheim Katharinenkapelle 1827.JPG|Katharinekapäll
Külsheim - jüdischer Friedhof 2.jpg|Jidische Fridhof
Kreuzweg in der Friedhofsmauer (Külsheim) - Station 02.jpg|Chryzwäg
Eiersheim St. Margareta.jpg|St. Margareta, Eiersheim
Josefskapelle (Külsheim-Eiersheim) - 6.jpg|Josefskapäll
Kapelle Zur Heiligen Familie (Eiersheim).jpg|Kapäll Zur Hailige Familie
St. Margareta in Hundheim.jpg|St. Margareta, Hundheim
Hundheim (Külsheim) Kleindenkmal 25 Kapelle am Ende des Kreuzweges.jpg|Birkekapäll
St. Peter und Paul Steinbach.jpg|St. Peter un Paul
Hofkapelle Vorderer Meßhof 01.jpg|Hofkapäll
Kirche in Steinfurt.jpg|Hailig-Chryz-Kapäll
Külsheim - Uissigheim Kirche.jpg|St. Laurentius


## Dialäkt
Dr Dialäkt vu Külsheim ghert zum Oschtfränkisch.

## Literatur
* Elmar Weiss, Irmtraut Edelmann, Helmuth Lauf: *Geschichte der Brunnenstadt Külsheim*. Zwee Bänd. Uusegee vu dr Stadt Külsheim. Tauberbischofsheim, FN Druck 1992.
** *Band 1*. Mit Beiträgen von Dieter Frank, Walter Dietz, Pfarrer Franz Gehrig, Herwig John, Fritz Krug.
** *Band 2*. Mit Beiträgen von Pfarrer Gehrig, Herwig John, Günther Kuhn.

## Weblink

* Websyte vu Külsheim
* Külsheim uf LEO-BW
** Eiersheim uf LEO-BW
** Hundheim uf LEO-BW
** Külsheim, Altgemeinde uf LEO-BW
** Steinbach uf LEO-BW
** Steinfurt uf LEO-BW
** Uissigheim uf LEO-BW

## Fueßnote